रसोई गैस की कीमत में वृद्धि के खिलाफ प्रदर्शन
जींद | जनसंघर्षमंच हरियाणा की जिला इकाई ने रसाेई गैस के बढ़ाए गए दामों को वापस लेने की मांग को लेकर शहर में प्रदर्शन कर डीसी के माध्यम से प्रधानमंत्री को ज्ञापन भेजा। शनिवार सुबह जन संघर्ष मंच के सदस्य नेहरू पार्क में एकत्र हुए और रोष प्रकट किया। इस दौरान उन्होंने महंगाई पर रोक लगाने की मांग की।
जिला प्रधान सुधीर शास्त्री ने कहा कि पिछले पांच महीनों में केंद्र सरकार ने रसोई गैस के सिलेंडर की कीमत में 6 किस्तों में 271 रुपए की बढ़ोतरी की है। फरवरी में सिलेंडर की कीमत में 66.50 रुपए की भारी बढ़ोतरी की गई थी। अब एक मार्च को फिर से इसकी कीमत 86 रुपए बढ़ा दी है। उन्होंने कहा कि फरवरी में विश्व बाजार में एलपीजी की कीमत में छह प्रतिशत गिरावट आई है पर भारत सरकार ने इसे अनदेखा करते हुए गैस के दाम में 12.5 प्रतिशत बढ़ोतरी कर दी। उन्होंने सरकार से मांग की कि रसोई गैस के बढ़ाए गए दाम वापस लिए जाएं। इस मौके पर का. पालसिंह, सुरेश कुमार, संदीप, प्रेम कंडेला, धर्मपाल, जयसिंह, फकीरचंद, हवासिंह, रामेश्वर, राजबाला मौजूद रहे।
जींद. रसोईगैस के दाम बढ़ाए जाने के विरोध में प्रदर्शन करते जन संघर्ष मंच के सदस्य।
hin_Deva hin_Deva hin_Deva hin_Deva